(VOVWORLD) -ຕອນເຊົ້າວັນທີ 28 ກັນຍາ, ທ່ານນາຍົກລັດຖະມົນຕີ ຟ້າມມິງຈິງ ໄດ້ເປັນປະທານກອງປະຊຸມທາງໄກທົ່ວປະເທດລະຫວ່າງ ລັດຖະບານ ກັບບັນດາກະຊວງ, ຂະແໜງການ, ອົງການສຳນັກງານຂັ້ນສູນກາງ ແລະ ບັນດາທ້ອງຖິ່ນ ກ່ຽວກັບການຍູ້ແຮງການປ່ອຍເງິນລົງທຶນສາທາລະນະ ປີ 2021.
ກ່າວຄຳເຫັນນະທີ່ນີ້, ທ່ານນາຍົກລັດຖະມົນຕີ ຟ້າມມິງຈິງ ຖືວ່າ: ໄລຍະຜ່ານມາ, ລັດຖະບານ, ນາຍົກລັດຖະມົນຕີ ໄດ້ມີຫຼາຍມາດຕະການຊີ້ນຳຢ່າງຂ້ຽວຂາດ, ລະອຽດ ເພື່ອແນໃສ່ຍູ້ໄວຄວາມຄືບໜ້າໃນການປ່ອຍເງິນລົງທຶນສາທາລະນະ. ລັດຖະບານ, ນາຍົກລັດຖະມົນຕີ ໄດ້ວາງອອກຫຼາຍໜ້າທີ່, ມາດຕະການ, ສູ້ສົນ ອັດຕາປ່ອຍເງິນລົງທຶນໃນປີ 2021 ບັນລຸກ່ວາ 95% ຕາມແຜນການ, ປະກອບສ່ວນສຳຄັນ ເຂົ້າໃນການຟື້ນຟູ ແລະ ພັດທະນາພື້ນຖານເສດຖະກິດ ໃນສະພາບການໂລກລະບາດໂຄວິດ - 19. ທ່ານນາຍົກລັດຖະມົນຕີ ຟ້າມມິງຈິງ ຊີ້ນຳທຸກຂັ້ນ, ທຸກຂະແໜງການ, ທ້ອງຖິ່ນ ຈັດຕັ້ງການຄວບຄຸມໂລກລະບາດໂຄວິດ - 19 ໃຫ້ເປັນຢ່າງດີ ເພື່ອມີເງື່ອນໄຂເຄື່ອນໄຫວຄືນ ແລະ ຊຸກຍູ້ການປ່ອຍເງິນລົງທຶນສາທາລະນະ, ຮຽກຮ້ອງກະກຽມຢ່າງລະອຽດໃຫ້ແກ່ບັນດາໂຄງການ, ຖືກຕ້ອງຕາມຈິດໃຈລົງທຶນ ທີ່ມີຈຸດສຸມ, ລົງທຶນ ແມ່ນເພື່ອການພັດທະນາ. ສືບຕໍ່ກວດກາຄືນລະບອບລະບຽບການເພື່ອປັບປຸງ, ເພີ່ມເຕີມບາງຂໍ້ກຳນົດຢ່າງທັນການ, ເໝາະສົມກັບສະພາບການ, ບັນດາກະຊວງ, ຂະແໜງການ, ທ້ອງຖິ່ນກວດກາຄືນ, ຫຼຸດຜ່ອນລະບຽບການບໍລິຫານໃນລະດັບສູງສຸດ, ໝູນໃຊ້ເຕັກໂນໂລຢີ, ຍູ້ແຮງການຫັນເປັນດີຈີຕອນ ເພື່ອປະຕິບັດລະບຽບການບໍລິຫານຢ່າງລຸ້ລ່ວງ, ປະຢັດເວລາ ແລະ ຄ່າໃຊ້ຈ່າຍ.